<classify> Aidha, idadi kubwa ya mashabiki katika vijiwe vya soka, wameonesha dhamira ya dhati ya kutaka kuiunga mkono Stars. Ujio wa Mbwana Samatta na Thomas Ulimwengu wa Stars wanaochezea klabu ya TP Mazembe ya Jamhuri ya Kidemokrasia ya Kongo DRC na pia taarifa za Rais, Dk John Magufuli kuwa atajitokeza kuishangilia timu ya taifa ya Tanzania Mwanzo Mwisho, kwa pamoja vimechangia kuongeza hamasa ya mchezo huo.Samatta na Ulimwengu wametoka kuweka historia ya kuwa wa wanasoka wa kwanza wa Tanzania kutwaa ubingwa wa Ligi ya Mabingwa Afrika baada ya klabu yao kufanya hivyo mwishoni mwa wiki, huku Samatta akiongeza taji jingine la ufungaji bora.Aidha, kwa Magufuli, hilo litakuwa pambano lake la kwanza kushuhudia akiwa Rais wa Jamhuri ya Muungano wa Tanzania tangu alipoapishwa kuchukua nafasi ya Rais Jakaya Kikwete, mwanamichezo aliyeondoka madarakani baada ya kumaliza muda wake wa uongozi kwa mujibu wa Katiba ya nchi.Tayari waamuzi wa mchezo huo kutoka nchini Mali, Keita Mahamadou, Diarra Bala, Niare Drissa Kamory na mwamuzi wa akiba Coulibaly Harouna wameshawasili nchini tangu jana asubuhi, huku mtathimini wa waamuzi Attama Ibrahim Boureima kutoka nchini Niger naye akiwa tayari nchini tangu juzi usiku.  <topic>: MICHEZO 